Nixtieq lil moħħi d-dawl biex nista' nifhem. u fommi jsib il-kliem kif nista' ndomm. kullana ta' tifħir, bil-ħsieb mirquma, għal dak li fl-oħla ġieh ġo qalbi nżomm 'Mma jien twelidt fqir wisq biex nista' ninseġ, innaqqax ħsibijiet f'kelmiet tad-deheb. lejn ġawhret il-Maltin, li baqgħet tlellex, għalkemm mifni biż-żmien, minn fostna għeb. Miftakra, tibqa' sseħħ il-ħidma tiegħu, ma' l-għasel fit-tixbieh, kollha ħlewwiet, il-benna ta' kitbietu, jekk mixtarra, tnissel ġo qalbna l-ferħ, ir-rebħ fl-imwiet Ma żammx għalih id-don mogħti minn Alla, ried jaqsam ma' kulħadd ifqar fil-ħsieb, bl-ilsien li ssawwar fih ma' ħalib ommu, għalih mitqabad sħiħ ma' l-istess ħbieb. Mewt, li ġejt ħanina sabiex ħaddantu. ħallejtna il-werrieta imkabbrin, tax-xogħol, ħidmet il-pinna li għażlitu l-għaxqa t'art twelidu, tagħna l-Maltin.